CELEX: 62019TN0642R(01)
Language: fi
Date: 2019-12-16 00:00:00
Title: Oikaisu virallisessa lehdessä julkaistuun tiedonantoon asiassa T-642/19 (EUVL, C 383, 11.11.2019)

16.12.2019   
            
            
               FI
            
            
               Euroopan unionin virallinen lehti
            
            
               C 423/74
            
         
      Oikaisu virallisessa lehdessä julkaistuun tiedonantoon asiassa T-642/19
      
         (Euroopan unionin virallinen lehti, C 383, 11. marraskuuta 2019)
      
      (2019/C 423/88)
      Sivulla 75 virallisessa lehdessä asiassa T-642/19 JCDecaux Street Furniture Belgium v. komissio julkaistu tiedonanto oikaistaan seuraavasti:
      
         
            ”Kanne 25.9.2019 – JCDecaux Street Furniture Belgium v. komissio
            
            
               (asia T-642/19)
            
            (2019/C 423/88)
            Langue de procédure: le français
            
               Asianosaiset
            
            
               Kantaja: JCDecaux Street Furniture Belgium (Bryssel, Belgia) (edustajat: asianajajat A. Winckler ja G. Babin)
            
               Vastaaja: Euroopan komissio
            
               Vaatimukset
            
            Kantaja vaatii unionin yleistä tuomioistuinta
            
                        —
                     
                     
                        kumoamaan riidanalaisen päätöksen 1 artiklan siltä osin kuin siinä päätellään, että JCDecaux on saanut sisämarkkinoille soveltumatonta valtiontukea vuoden 1984 sopimusta täytäntöönpantaessa, ja sen 2–4 artiklan siltä osin kuin niissä määrätään Belgian valtio perimään tuki takaisin JCDecaux’lta
                     
                  
                        —
                     
                     
                        velvoittamaan komission korvaamaan oikeudenkäyntikulut.
                     
                  
               Oikeudelliset perusteet ja pääasialliset perustelut
            
            Kantaja vetoaa valtiontuesta (SA.33078 (2015/C) (ex 2015/NN), jonka Belgia on toteuttanut JC Decaux Belgium Publicitén hyväksi, 24.6.2019 annetusta komission päätöksestä C(2019) 4466 final nostamansa kanteen tueksi neljään kanneperusteeseen.
            
                        1.
                     
                     
                        Ensimmäinen kanneperuste, joka perustuu ilmeiseen arviointivirheeseen ja oikeudelliseen virheeseen, jonka komissio on tehnyt katsoessaan, että se, että kantaja on käyttänyt tiettyjä 16.7.1984 tehdyn sopimuksen piiriin kuuluvia mainostelineitä niiden käytöstäpoistoajankohdan jälkeen, merkitsee etua.
                        
                                    —
                                 
                                 
                                    Komissio on päätellyt virheellisesti, että kyse on taloudellisesta edusta siitä Brysselin kaupungin käyttämästä korvausmekanismista huolimatta, joka perustuu tämän velvollisuuteen säilyttää sopimuksen taloudellinen tasapaino.
                                 
                              
                                    —
                                 
                                 
                                    Komissio on tehnyt ilmeisen arviointivirheen ja oikeudellisen virheen katsoessaan, että kantaja on saanut etua merkitseviä säästöjä vuokrista ja maksuista.
                                 
                              
                                    —
                                 
                                 
                                    Sopimukset, jotka on tehty 16.7.1984 ja 14.10.1999, eivät ole ”pelkästään kaupallisia”, ja Altmark-oikeuskäytännössä vahvistetut kriteerit täyttyivät esillä olevassa asiassa.
                                 
                              
                  
                        2.
                     
                     
                        Toinen toissijaisesti esitetty kanneperuste, joka perustuu siihen, että hypoteettinen valtiontuki on sisämarkkinoille soveltuva yleisiin taloudellisiin tarkoituksiin liittyviä palveluita koskevista puitteista annetun komission tiedonannon ja yleisiin taloudellisiin tarkoituksiin liittyvistä palveluista annetun vuoden 2012 päätöksen perusteella.
                     
                  
                        3.
                     
                     
                        Kolmas toissijaisesti esitetty kanneperuste, joka perustuu siihen, että komissio ei ole noudattanut perusteluvelvollisuuttaan siltä osin kuin on kyse takaisin perittävän määrän arvioinnista.
                        
                                    —
                                 
                                 
                                    Komissio ei vastaa riittävällä tavalla asianosaisten vetoamiin seikkoihin, esittää lehdistötiedotteessaan ennakkokäsityksen takaisin perittävän tuen määrästä ja rikkoo omia sisäisiä menettelysääntöjään.
                                 
                              
                                    —
                                 
                                 
                                    Hypoteettisen tuen suuruuden määrällinen ilmoittaminen ei ollut mahdollista ja muodosti esteen sen takaisin perimiselle.
                                 
                              
                  
                        4.
                     
                     
                        Neljäs toissijaisesti esitetty kanneperuste, joka perustuu riidanalaisessa päätöksessä huomioon otetun valtiontuen vanhenemiseen.”